Η **Λένα (Ελένη) Παπαληγούρα** (Αθήνα, 27 Μαΐου 1985-) είναι Ελληνίδα ηθοποιός.

Είναι απόφοιτη της δραματικής σχολής του Θεάτρου Τέχνης Κάρολος Κουν καθώς του τμήματος Επικοινωνίας, Μέσων και Πολιτισμού του Παντείου Πανεπιστημίου. 

Το 2013 έλαβε το βραβείο Μελίνα Μερκούρη.

Καριέρα
-------

Το τηλεοπτικό της ντεμπούτο έγινε το 2007, μέσα από μικρές συμμετοχές στις σειρές «Τυφλόμυγα» και «Ιστορίες Μυστηρίου». Τη σεζόν 2008-09 πρωταγωνίστησε στη νεανική σειρά του ALPHA, «Γ4» μαζί με τους Μυριέλλα Κουρεντή, Παναγιώτη Εξαρχέα, Γιώργο Σπάνια, Κατερίνα Μισιχρόνη, Στέφανο Μουαγκιέ, Δημήτρη Πασσά και Μαρίνα Σάττι ενώ το 2010, έλαβε μέρος σε ένα επεισόδιο της δραματικής σειράς «O 3ος Νόμος» όπου και συνεργάστηκε για πρώτη φορά με τον σκηνοθέτη Πάνο Κοκκινόπουλο. Το 2015, συνεργάστηκε ξανά με τον Κοκκινόπουλο για τη σειρά «10η εντολή» και έγραψαν μαζί και το σενάριο ενός επεισοδίου. Έχει παίξει επίσης στις σειρές «Ου φονεύσεις» (2018-19), «Καρτ Ποστάλ» (2021), «Φλόγα και Άνεμος» (2022). *σειρά Μαύρο Ρόδο του Mega σειρά Ο Όρκος ΙΙ του ΕΡΤ1*

Όσον αφορά το θέατρο, συμμετείχε σε παραστάσεις όσο ακόμα ήταν φοιτήτρια αλλά η πρώτη της γνωστή δουλειά, έγινε το 2009, με την παράσταση «Ο βασιλιάς πεθαίνει». Το 2010, πρωταγωνίστησε στο «Γλυκό πουλί της νιότης», το 2011 στις «Πυρκαγιές», το 2012 στις παραστάσεις «Ιφιγένεια εν Αυλίδι» και «Η Αυλή των Θαυμάτων», το 2014 στα «Ερείπια», στις Τρωάδες, το 2015 στον «Ματωμένο Γάμο», στην «Κατερίνα» και στους «Αδελφούς Καραμάζωφ», το 2016 στις «Τρεις αδελφές» και στη Λυσιστράτη στα πλαίσια του 2ου Φεστιβάλ Θεάτρου Δάσους. Το καλοκαίρι του 2021 πρωταγωνιστή στο έργο του Ευριπίδη "Ιφιγένεια η εν Ταύροις". Η παράσταση έκανε πρεμιέρα στο αρχαίο θέατρο της Επιδαύρου. Ακολούθησαν οι παραστάσεις «Ιφιγένεια εν Αυλίδι» (2017), «Ηλέκτρα» (2018), «Δαναΐδες» και «Η δασκάλα με τα χρυσά μάτια» (2019), «Ιφιγένεια η εν Ταύροις» (2021), «Το Σώσε» και «Γυάλινος κόσμος» (2022). 

Το 2013 έλαβε το βραβείο Μελίνα Μερκούρη.

Κινηματογραφικά έχει συμμετάσχει σε πέντε ταινίες: «Πεθαίνοντας στην Αθήνα» (2006), «Οι σκλάβοι στα δεσμά τους» (2008), «Ο θάνατος που ονειρεύτηκα» (2010), «ΠΑΝ.δη.ΜΙΑ» (2015) και «Airhostess-737» (2022). Η τελευταία μάλιστα έκανε πρεμιέρα στο 75ο Διεθνές Φεστιβάλ Κινηματογράφου του Λοκάρνο.

Φιλμογραφία
-----------

### Θέατρο

| Έτος | Τίτλος Έργου | Θέατρο | Ρόλος | Σκηνοθεσία |
| --- | --- | --- | --- | --- |
| 2012 | Ιφιγένεια εν Αυλίδι | Θέατρο Βράχων | Χορός | Θέμης Μουμουλίδης |
| 2014 | Τρωάδες | Πολλαπλοί Χώροι | Αθηνά | Θέμης Μουμουλίδης |
| 2017 ( Καλοκαιρινή Περιοδεία ) | Ιφιγένεια εν Αυλίδι | Πολλαπλοί Χώροι & Ηρώδειο | Ιφιγένεια & Μενέλαος | Αιμίλιος Χειλάκης & Μανώλης Δούνιας |
| 2023 ( Καλοκαιρινή Περιοδεία ) | Ηλέκτρα του Σοφοκλή | Πολλαπλοί Χώροι | Ηλέκτρα | Λιλλύ Μελεμέ |

Προσωπική ζωή
-------------

Είναι κόρη του πρώην υπουργού Δικαιοσύνης Αναστάσιου Παπαληγούρα και της Ζαΐρας Ράλλη-Παπαληγούρα, καθώς και εγγονή των πολιτικών Παναγή Παπαληγούρα και Γεωργίου Ράλλη.

Από το 2010 μέχρι το 2015 ήταν σε σχέση με τον σκηνοθέτη Πάνο Κοκκινόπουλο.

Στις 29 Σεπτεμβρίου 2018 παντρεύτηκε τον πολιτικό μηχανικό Άκη Πάντο και απέκτησαν δυο γιούς, τον Αναστάση (γενν. 22 Νοεμβρίου 2018) και τον Αντώνη (γενν. 25 Μαΐου 2020).

Συννυφάδα της είναι η επίσης ηθοποιός Ιωάννα Παππά, αφού έχουν παντρευτεί δύο αδελφούς.

Παραπομπές
----------

1. ↑  «Παπαληγούρα-Κοκκινόπουλος: 5 χρόνια ερωτευμένοι!». Ανακτήθηκε στις 22 Νοεμβρίου 2016.
2. ↑  «Tο φετινό βραβείο Μελίνα Μερκούρη κέρδισε η Λένα Παπαληγούρα». Ανακτήθηκε στις 22 Νοεμβρίου 2016.
3. ↑  ««Airhostess-737»: Στο Φεστιβάλ Κινηματογράφου του Λοκάρνο η ταινία μικρού μήκους του Θ. Νεοφώτιστου | LiFO». *www.lifo.gr*. 6 Ιουλίου 2022. Ανακτήθηκε στις 30 Αυγούστου 2022.
4. ↑  IEFIMERIDA.GR, NEWSROOM (4 Μαΐου 2015). «Χώρισαν Παπαληγούρα-Κοκκινόπουλος μετά από 5 χρόνια [εικόνες]». *iefimerida.gr*. Ανακτήθηκε στις 30 Αυγούστου 2022.
5. ↑  «Παπαληγούρα και Παππά επέστρεψαν στη σκηνή μετά τα γεννητούρια!». *www.espressonews.gr*. 1 Νοεμβρίου 2019. Ανακτήθηκε στις 6 Σεπτεμβρίου 2022.